หุ้น,น้ำมันสหรัฐปิดบวก/ทองลง
ดาวโจนส์ปิดบวก 60.81 จุด น้ำมันเพิ่มขึ้น46 เซนต์ ทองลง 1.80 ดอลล่าร์
1 ส.ค. 2560

ดาวโจนส์ปิดบวก 60.81 จุด น้ำมันเพิ่มขึ้น46 เซนต์ ทองลง 1.80 ดอลล่าร์ ดัชนีเฉลี่ยอุตสาหกรรมดาวโจนส์ปิดที่ 21,891.12 จุด เพิ่มขึ้น 60.81 จุด หรือ +0.28% ดัชนี แนสแดค ปิดที่ 6,348.12 จุด ลดลง 26.55 จุด หรือ -0.42% และดัชนี เอสแอนด์พี 500 ปิดที่ 2,470.30 จุด ลดลง 1.80 จุด หรือ -0.07%ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (31 ก.ค.) โดยดาวโจนส์ปิดทำนิวไฮติดต่อกันเป็นวันที่ 4 หลังจากหุ้นบริษัทผลิตเครื่องบินรายใหญ่อย่าง โบอิ้ง ทะยานขึ้นแตะระดับสูงสุดเป็นประวัติการณ์ นอกจากนี้ ตลาดยังได้ปัจจัยหนุนจากรายงานที่ว่า ดัชนีการทำสัญญาขายบ้านที่รอปิดการขายของสหรัฐฟื้นตัวในเดือนมิ.ย. อย่างไรก็ตาม ดัชนี แนสแดค  และ เอสแอนด์พี 500 ปิดในแดนลบ เนื่องจากนักลงทุนยังคงเดินหน้าเทขายหุ้นกลุ่มเทคโนโลยีสัญญาน้ำมันดิบเวสต์เทกซัส อินเตอร์มีเดียต หรือ ไลต์สวีตครูด เดือนกันยายน เพิ่มขึ้น 46 เซนต์ ปิดที่ 50.17 ดอลลาร์ต่อบาร์เรล ส่วนเบรนต์ทะเลเหนือลอนดอน งวดส่งมอบเดือนเดียวกัน เพิ่มขึ้น 13 เซนต์ ปิดที่ 52.65 ดอลลาร์ต่อบาร์เรลทองคำตลาดโคเม็กซ์ ลดลง 1.80 ดอลลาร์ ปิดที่ 1,266.60 ดอลลาร์ต่อออนซ์